open-index/open-wikipedia-markdown huggingface dataset:
Marcos Pontes

**Marcos Cesar Pontes** (* 11. marec 1963, Bauru, São Paulo, Brazília) je brazílsky pilot a astronaut. 

30. marca 2006 sa stal prvým občanom Brazílie, ktorý vzlietol do vesmíru. Jeho kozmický let - 10. návštevná expedícia na Medzinárodnú vesmírnu stanicu (ISS) - trval necelých desať dní.

## Kariéra
Pontes je jedným z najskúsenejších pilotov brazílskeho vojenského letectva (FAB), má hodnosť podplukovníka, nalietal vyše 2000 hodín na 25 typoch letadlel. V júni 1998 bol vybraný brazílskou vesmírnou agentúrou INPE ku kozmickému letu v americkom raketopláne. Výcvik začal v auguste 1998 a skončil v decembri 2000, keď získal kvalifikáciu letového špecialistu.

### Kozmický let
Pontesov let bol plánovaný na rok 2004. Po skaze Columbie vo februári 2003 boli však lety raketoplánov prerušené. Brazílčania sa preto obrátili na Roskosmos. Dňa 2. septembra 2005 bola podpísaná medzi Brazíliou (za ňu Sergio Gaudenzi) a Ruskom (Anatolij Perminov) dohoda za 20 miliónov amerických dolárov. Pontes teda nasadol na lietadlo a odletel do Moskvy, aby bol preškolení na ruské Sojuzy.

Pontesov let bol naplánovaný presne na sté výročie osláv brazílskeho priekopníka letectva Alberta Santos-Dumonta. 30. marca 2006 sa Pontes stal prvým portugalsky hovoriacim človekom, ktorý vzlietol do vesmíru. Počas svojej cesty vykonával Pontes osem experimentov vybraných brazílskou vesmírnou agentúrou. Sojuz TMA-8 pristál 8. apríla 2006 s posádkou Expedície 12 v Kazachstane.

## Zdroje

Kategória:Narodenia v 1963
Kategória:Brazílski kozmonauti
Kategória:Rádioamatéri
Steven Swanson

**Steven Ray "Swanny" Swanson** (* 3. december 1960, Syracuse, New York, USA) je od roku 1998 astronaut NASA.

## Lety do vesmíru
*STS-117, Atlantis (8. jún 2007 – 22. jún 2007)
*STS-119, Discovery (16. marec 2009 – 28. marec 2009)
*Sojuz TMA-12M, Expedícia 39/40 (25. marec 2014 – 11. september 2014plánované pristátie)

## Referencie


## Externé odkazy

*http://www.lib.cas.cz/space.40/ASTRON/USA/SWAN-SR.HTM
*http://mek.kosmo.cz/bio/usa/00455.htm

Kategória:Kozmonauti USA
Kategória:Osobnosti zo Syracuse (New York)
Paderborn

**Paderborn** (vo vestfálskej dolnonemčine: *Paterboärn*) je nemecké mesto s viac ako 140 000 obyvateľmi, ktoré leží vo východnej časti spolkovej krajiny Severné Porýnie-Vestfálsko vo vládnom obvode Detmold, západne od Teutoburského lesa. Je centrom krajinského okresu Paderborn. Súčasné hranice mesta pochádzajú z roku 1975, kedy sa následkom územnej reformy zväčšil počet obyvateľov o polovicu a prekročil tak hranicu 100 000. Názov mesta je odvodzovaný od riečky Pader (prítoku rieky Lippe) považovanej za najkratšiu v Nemecku (4 km), ktorá pramení na území mesta. Paderborn získal názov od jej prameňa (lat. *patris brunna*). Tunajší priemysel je zameraný na informačné technológie.

## Dejiny a kultúra

Prvá písomná zmienka o osídlení v mieste prameňa je z roku 777, teda z čias Karola Veľkého, ktorý sem niekoľkokrát zvolal ríšsky snem. Už od roku 799, kedy sa tu Karol Veľký stretol s pápežom Levom III. (ten ho na ďalší rok korunoval za cisára), tu sídli biskupstvo. Roku 1930 povýšene na arcibiskupstvo, pod ktoré spadajú tiež diecézy Erfurt, Fulda a Magdeburg. Roku 1028 je Paderborn prvýkrát zmienený ako mesto, roku 1254 už ako hanzové.

Súčasne so založením biskupstva začala stavba tunajšieho dómu *Paderborner Dom*. Jeho dominantou je 93 m vysoká západná veža v románskom slohu zo začiatku 13. storočia. V krypte sú uložené ostatky  miestneho patróna sv. Libora, prinesené roku 836 z Le Mans. Zaujímavosťou je neskoro gotické okno zo začiatku 16. storočia, tzv. *[[Dreihasenfenster]]*, ktoré zobrazuje trojicu zajacov spojených ušami tak, že z troch uší tvoriacich trojuholník náležia každému zajacovi dve. Výjav zrejme symbolizuje nedeliteľnosť svätej Trojice, hoci ide zrejme o prastarý symbol. Medzi ďalšie pamiatky patrí renesančná radnica a moderné Diecézne múzeum.

## Doprava
Paderborn leží na železničnej trati Hamm – Kassel, mimo trasy rýchlovlakov ICE. 

## Školstvo
Roku 1614 bola v Paderborne založená prvá univerzita vo Vestfálsku, dnes fungujúca len ako teologická fakulta; univerzita bola znovuzaložená až roku 1972.

## Partnerské mestá

Paderborn je aj členom mestskej ligy Nová Hanza.

## Referencie


## Iné projekty

## Externé odkazy
* Oficiálna stránka mesta Paderborn 
* Paderbornsko 

## Zdroje
* 

Kategória:Mestá v Severnom Porýní-Vestfálsku
Kategória:Hanza
Christopher Ferguson

**Christopher John Ferguson** (* 1. september 1961, Philadelphia) je americký komerčný astronaut Boeingu, bývalý kapitán United States Navy a astronaut NASA. Je evidovaný ako 444. človek vo vesmíre. Zúčastnil sa dvoch letov do vesmíru. V roku 2006 ako pilot raketoplánu *[[Atlantis (raketoplán)|Atlantis]]* počas misie STS-115 a ako veliteľ misie STS-126 v roku 2008. V roku 2011 velil poslednej misii raketoplánu STS-135.

## Životopis
### Vzdelanie a zamestnanie
Vzdelanie získal na strednej škole v Archbishop Ryan High School for Boys, Philadelphia (ukončil 1979), neskôr na univerzite v Drexel ako inžinier (ukončil 1984) a postgraduálne na vojenskej Naval Postgraduate School ako letecký inžinier (ukončil 1991). Je ženatý, s manželkou Sandrou majú tri deti.

K NASA do Houstonu nastúpil v roku 1998 a po dvojročnom výcviku bol v roku 2000 zaradený do jednotky astronautov.

#### Lety do vesmíru
* STS-115 Atlantis, štart 9. septembra 2006, pristátie 21. septembra 2006
* STS-126 Endeavour, štart 15. novembra 2008, pristátie 30. novembra 2008
* STS-135 Atlantis, štart 8. júla 2011, pristátie 21. júla 2011

## Externé odkazy
* Osobná stránka v encyklopédii SPACE 40 
* Osobná stránka v encyklopédii MEK 
* Christopher Ferguson na stránkach NASA 

## Zdroj

Kategória:Kozmonauti USA
Kategória:Osobnosti z Philadelphie
Nebo – peklo – raj

***Nebo – peklo – raj*** je štvrtý štúdiový album slovenskej rockovej skupiny Tublatanka, ktorý vydalo v roku 1990 hudobné vydavateľstvo Supraphon. Hitmi albumu sa stali skladby „Matka“ a „Démon pomsty“.

## Zoznam skladieb
# „Démon pomsty“ - 4:42  
# „Viem, kam ísť“ - 3:50  
# „Smrť a sláva“ - 5:06  
# „Šlabikár IV.“ - 4:05  
# „Matka“ - 4:50  
# „Nebezpečie života“ - 4:41  
# „Dám ti viac“ - 3:29  
# „Emigrantská pieseň“ - 3:05  
# „Ilúzia“ - 1:22  
# „Bol som dlho preč“ - 3:38
# „Nebo peklo raj“ - 5:37

## Výroba albumu
*Hudba: Maťo Ďurinda (1, 3-6, 7, 11), Pavol Horváth (2, 7, 9, 10)
*Texty: Martin Sarvaš (1-8, 10, 11), Pavol Horváth (9)

*Obsadenie:
*Maťo Ďurinda - spev, sólová gitara
*Pavol Horváth - basová gitara, spev (2, 3, 7, 9, 10)
*Ďuro Černý - bicie, perkusie

Kategória:Hudobné albumy z 1990
Kategória:Albumy Tublatanky
John Olivas

**John Daniel Olivas** (* 25. máj 1966, Los Angeles, Kalifornia, USA) je americký astronaut. 

## Rodinný život
John Olivas je ženatý a má päť detí.

## Kariéra
Predtým ako nastúpil do NASA pracoval ako medicínsky technik. V tomto obore získal aj doktorát (Rice University). Roku 1998 bol Olivas vybraný pre kozmonautský výcvik. Odvtedy pracuje pre NASA a zúčastnil sa dvoch vesmírnych letov.

## Vesmírne lety
* STS-117, Atlantis (8. jún 2007 – 22. jún 2007)
* STS-128, Discovery (29. august 2009 – 11. september 2009)

## Externé odkazy

* John Olivas na stránkach SPACE 40 

Kategória:Kozmonauti USA
Kategória:Osobnosti z Los Angeles
Liou Po-ming

**Liou Po-ming** (* 29. október 1966, I-an, provincia Chej-lung-ťiang Čínska ľudová republika) je čínsky kozmonaut z letu Šen-čou 7, 481. človek vo vesmíre. 

## Život
Pôvodne vyštudoval s vynikajúcimi výsledkami leteckú školu a lietal u vojenského letectva. Od januára 1998 je členom oddielu kozmonautov Číny. Bol zaradený medzi skupinu pripravujúcu sa na let Šen-čou 6, časť výcviku (lety v beztiaži) absolvoval v Rusku. Pri štarte Šen-čou 6 bol veliteľom druhej záložnej posádky (druhým členom posádky bol Ťing Chaj-pching). 

Pre nasledujúci let Šen-čou 7 postúpil do hlavnej posádky (veliteľ Čaj Č’-kang, piloti Liou Po-ming a Ťing Chaj-pching). Hlavnou úlohou letu bol prvý čínsky výstup do vesmíru. V ruskom skafandri Orlan pomáhal Čaj Č’-kangovi. Ťažkosti spôsobilo veko, ktoré sa dlho kozmonauti pokúšali otvoriť, až sa to podarilo. Čaj Č’-kang na 22 minút vystúpil na povrch lode, Liou podal veliteľovi čínsku vlajočku, pričom sa vyklonil do polovice tela z lode. 

### Let do vesmíru
* Šen-čou 7 (25. september 2008 - 28. september 2008)

## Referencie

## Externé odkazy
*Liou Po-ming v encyklopédii MEK 
*Liou Po-ming v encyklopédii SPACE 40 

## Zdroj

Kategória:Čínski kozmonauti
Ťing Chaj-pcheng

**Ťing Chaj-pcheng** (; * 24. október 1966, Jün-čcheng, provincia Šan-si, Čína) je čínsky stíhací pilot a kozmonaut. V roku 2008 absolvoval takmer trojdňový kozmický let, Šen-čou 7, významný prvým čínskym výstupom do otvoreného vesmíru. V roku 2012 vzlietol na obežnú dráhu Zeme po druhýkrát pri misii Šen-čou 9, pri ktorom sa kozmická loď typu Šen-čou prvýkrát spojila v pilotovanom režime s čínskou kozmickou stanicou Tchien-kung 1. V roku 2016 uskutočnil svoj tretí kozmický let, Šen-čou 11, ktorý sa na obežnej dráhe spojil s druhou čínskou kozmickou stanicou Tchien-kung 2. Stal sa vtedy najskúsenejším čínskym kozmonautom.

## Život
Ťing Chaj-pcheng pochádza z mesta Jün-čcheng v provincii Šan-si. Po absolvovaní vysokej školy slúžil vo vojenskom letectve. 

Od októbra 1995 prechádzal výberom medzi čínskych kozmonautov. Po úspešnom absolvovaní všetkých testov bol v januári 1998 zaradený do oddielu kozmonautov Číny. V rámci druhého čínskeho kozmického letu – Šen-čou 6 v októbri 2005 – bol s Liou Po-mingom členom druhej záložnej posádky.

V roku 2008 bol menovaný za člena posádky tretieho čínskeho letu v lodi Šen-čou 7, spolu s Čaj Č’-kangom a Liou Po-mingom. Odštartovali 25. septembra 2008 o 13:10:04,988 UTC.
Najdôležitejším cieľom letu bol prvý výstup čínskych kozmonautov do vesmírneho priestoru. Výstup sa uskutočnil 27. septembra od 8:38 do 9:00 UTC. Z lode vystúpil Čaj Č'-kang, pomáhal mu Liou Po-ming. Po skončení výstupu sa od lode oddelil mikrosatelit určený na snímkovanie lode (aktívny do 4. januára 2009). Kozmonauti pristáli v návratovom module dňa 28. septembra 2008 o 09:37:40 UTC. Orbitálny modul zostal na obežnej dráhe s očakávanou životnosťou pol roka.

V roku 2012 sa ako prvý čínsky kozmonaut zúčastnil aj svojho druhého letu, keď bol určený veliteľom misie Šen-čou 9, pri ktorej došlo k spojeniu s prvou čínskou kozmickou stanicou Tchien-kung 1 a trojčlenná posádka na nej následne strávila približne 12 dní. V tom čase išlo o najdlhší čínsky pilotovaný kozmický let. V posádke s ním bol aj kozmonaut Liou Wang a prvá čínska kozmonautka Liou Jang.

V roku 2016 ako prvý čínsky kozmonaut absolvoval tretí kozmický let (druhý let v pozícii veliteľa), Šen-čou 11, ktorý sa na obežnej dráhe úspešne spojil s druhou čínskou kozmickou stanicou Tchien-kung 2 a dvojčlenná posádka na nej následne strávila 30 dní. Svojho času išlo o najdlhší čínsky pilotovaný kozmický let. V posádke s ním bol kozmonaut Čchen Tung, nováčik z výberu čínskych kozmonautov v roku 2010.    

## Referencie

## Iné projekty

## Externé odkazy
* Ťing Chaj-pcheng v encyklopédii MEK 
* Ťing Chaj-pcheng v encyklopédii SPACE 40 

## Zdroj

Kategória:Čínski kozmonauti
Eric Boe

**Eric Allen Boe** (* 1. október 1964, Miami, Florida, USA) je americký dôstojník, stíhací pilot, skúšobný pilot a astronaut NASA, evidovaný ako 484. človek vo vesmíre. Na obežnej dráhe Zeme bol zatiaľ dvakrát, pričom pracoval aj na Medzinárodnej vesmírnej stanici (ISS). Letel vo funkcii pilota na misiách raketoplánov *[[Endeavour (raketoplán)|Endeavour]]* (STS-126) a *[[Discovery (raketoplán)|Discovery]]* (STS-133) v roku 2008 a 2011.

## Životopis
### Vzdelanie a zamestnanie
Vzdelanie získal na strednej škole v Henderson High School, Chamblee (ukončil v roku 1983), potom na vojenskej USAF Academy (1983 – 1987), na Georgia Institute of Technology – odbor elektrotechnika, ukončenie v roku 1997. Na leteckej škole pri základni Edwards absolvoval súbežne výcvik skúšobného pilota. K NASA do Houstonu nastúpil v roku 2000 a po dvojročnom výcviku bol zaradený do jednotky astronautov. Toho istého roku mal hodnosť majora.

### Lety do vesmíru
V polovici novembra roku 2008 letel spolu s ďalšími šiestimi kolegami v raketopláne *[[Endeavour (raketoplán)|Endeavour]]* na Medzinárodnú vesmírnu stanicu (ISS). Išlo o let označený podľa COSPAR 2008-059A, tzv. údržbársky, pretože úlohou posádky bolo na stanici vykonať potrebné opravy. V čase ich letu na ISS pracovala Expedícia 18. Boe strávil na stanici 11 dní, v raketopláne 4, pričom štart sa uskutočnil z Kennedyho vesmírneho strediska na Cape Canaveral na Floride. Pristátie, kvôli počasiu, na Edwardsovej leteckej základni v Kalifornii. 

Dňa 18. septembra 2009 bol vybraný za pilota letu STS-133 na ISS. Štart sa uskutočnil 24. februára 2011, pristátie 9. marca. Boe tak bol posledným pilotom éry raketoplánu *[[Discovery (raketoplán)|Discovery]]*.

* STS-126, *[[Endeavour (raketoplán)|Endeavour]]* (15. november 2008 – 30. november 2008)
* STS-133, *[[Discovery (raketoplán)|Discovery]]* (24. február 2011 – 9. marec 2011)

## Referencie


## Iné projekty

## Externé odkazy
* Eric Boe na stránkach NASA 
* Eric Boe na stránkach spacefacts.de
* Eric Boe v Malej encyklopédii kozmonautiky 

## Zdroj

Kategória:Kozmonauti USA
Kategória:Letci USA
Kategória:Osobnosti z Miami
Robert Kimbrough

**Robert Shane Kimbrough** (* 4. jún 1967, Killeen) je pôvodne pilot americkej armády, od mája 2004 do júla 2022 bol astronautom NASA. Do vesmíru sa dostal na dva týždne ako člen posádky raketoplánu Endeavour pri lete STS-126 na Medzinárodnú vesmírnu stanicu (ISS) v novembri 2008.

## Život

### Mladosť, letec
Robert Kimbrough sa narodil v Killeen v Texase, strednú školu v Atlante v Georgii dokončil roku 1985. Roku 1989 absolvoval Vojenskú akadémiu Spojených štátov vo West Pointe s titulom bakalára v odbore leteckého a kozmického strojárstva, v rokoch 19891990 študoval v leteckej škole armády (). Potom slúžil v armádnom letectve, kde lietal na vrtuľníkoch AH-64 Apache. Zúčastnil sa vojny v Zálive. Roku 1998 získal magisterský titul v odbore operačný výskum na Georgia Institute of Technology a pracoval ako asistent profesora na akadémii vo West Pointe. Roku 2000 prešiel do Johnsonovho vesmírneho strediska NASA, tu sa podieľal na výcviku posádok raketoplánov.

### Astronaut
Úspešne prešiel 19. náborom astronautov NASA a 6. mája 2004 bol zaradený medzi amerických astronautov. Absolvoval základný výcvik a 10. februára 2006 získal kvalifikáciu „letového špecialistu“ raketoplánu.

V septembri 2007 bol zaradený do posádky letu STS-126. Do vesmíru odštartoval 15. novembra 2008 na palube raketoplánu Endeavour. Cieľom misie bola doprava zásob a vybavenia na Medzinárodnú vesmírnu stanicu (ISS). Let trval 15 dní, 20 hodín a 29 minút.

Robert Kimbrough je ženatý, má tri deti.

## Referencie

## Iné projekty

## Zdroj

Kategória:Osobnosti z Texasu
Kategória:Kozmonauti USA
Kategória:Letci USA
Kategória:Osobnosti NASA
Kategória:Absolventi United States Military Academy
Kategória:Vyučujúci na United States Military Academy
Morovno

**Morovno** je mestská časť Handlovej, mesta v okrese Prievidza.

## Poloha
Časť mesta sa nachádza v severnej časti pohoria Vtáčnik, asi 1 km západne od Handlovej, v údolí Morovnianskeho potoka. Cestné spojenie s mestom je možné iba cez obec Ráztočno po ceste III/1783.

## Dejiny
Pôvodne samostatná obec sa stala mestskou časťou Handlovej v roku 1976. V Morovne je zachovaná individuálna bytová zástavba a nachádza sa tu *Kaplnka sv. Michala*, postavená v roku 1902.

Neďaleko sa nachádza aj malé športové letisko.

## Pozri aj
* Handlová

Kategória:Mestské časti na Slovensku
Kategória:Handlová
George Zamka

**George David Zamka**, (* 29. jún 1962, Jersey City, New Jersey, USA) je americký dôstojník a astronaut, ktorý absolvoval dva lety do vesmíru v raketoplánoch (v roku 2007 a 2010) na stanicu ISS.

## Životopis
Po absolvovaní strednej školy Rochester Adams High School v Michigane roku 1980 nastúpil do armády, kde v rokoch 1980-1984 vyštudoval vojenskú akadémiu United States Naval Academy so zameraním na matematiku. Bol pilotom u vojenského námorníctva, neskôr testovacím pilotom. Nalietal viac ako 3500 hodín na 30 rôznych typoch lietadiel. V roku 1988 bol zapojený do projektu Officer na leteckej vojenskej základni Patuxent River.
 
Toho istého roku sa prihlásil do NASA k absolvovaniu výcviku budúcich astronautov a po jeho úspešnom zakončení bol v roku 2000 do jednotky začlenený. O sedem rokov neskôr letel do vesmíru v hodnosti majora. V tom čase mal 45 rokov. Je ženatý s Elisou Walkerovou.

## Lety do vesmíru
### 2007
Ako pilot odštartoval na palube raketoplánu Discovery pri misii STS-120 na obežnú dráhu Zeme. K Medzinárodnej vesmírnej stanici (ISS) sa raketoplán pripojil 25. októbra 2007. Pre Discovery to bol 34. let, pre Zamku prvý. Misia bola označená v COSPAR ako 2007-050a. V sedemčlennej posádke spolu s Zamkom boli: Pamela Melroyová, Stephanie Wilsonová, Scott Parazynski, Douglas Wheelock, Paolo Nespoli z Talianska a Daniel Tani.
 
Hlavným cieľom ich letu bolo dopraviť a nainštalovať ďalší z modulov stanice, Harmony. Počas letu sa astronautom podarilo všetky stanovené úlohy úspešne splniť. Modul Harmony bol pripojený k stanici, podarilo sa po problémoch rozložiť solárne panely na nosníku P6.

Na stanici v čase ich pobytu pôsobili členovia Expedície 16. Pri návrate vzali člena tejto expedície Claytona Andersona, nahradil ho Tani z ich posádky. Raketoplán úspešne pristál tam, kde odštartoval, na Kennedyho vesmírnom stredisku na Floride.

### 2010
V roku 2008 bol Zamka vybraný do funkcie veliteľa raketoplánu Endeavour pri montážnej misii STS-130 k ISS.

Zamka bol zaregistrovaný ako 462. človek vo vesmíre.

* STS-120 Discovery (23. október 2007 - 7. november 2007)
* STS-130 Endeavour (8. február 2010 - 21. február 2010)

## Referencie


## Externé odkazy

* Biografia na MEK 
* Biografia na SPACE 40 

## Zdroj

Kategória:Kozmonauti USA
Kategória:Osobnosti z Jersey City
Kategória:Absolventi United States Naval Academy
Kategória:Testovací piloti USA
Kategória:Príslušníci United States Navy
Kategória:Nositelia Radu za zásluhy Poľskej republiky
Dominic Antonelli

**Dominic Anthony Antonelli** (* 23. august 1967, Detroit, Michigan, USA), pôvodne letec vojenského námorníctva USA, je od júla 2000 astronautom NASA. V marci 2009 absolvoval svoj prvý kozmický let raketoplánom Discovery na Medzinárodnej vesmírnej stanici (ISS). K stanici sa opäť vydal v máji 2010 pri lete STS-132 raketoplánu Atlantis. Zatiaľ strávil vo vesmíre 24 dní, 13 hodín a 58 minút.

## Život
### Mladosť
Dominic Antonelli sa pochádza z Detroitu. Po ukončení strednej školy v Fayetteville v Severnej Karolíne od roku 1985 študoval na Massachusettskom technologickom inštitúte (MIT, ), roku 1989 tu získal titul bakalára v odbore letectva a kozmonautiky.

Od roku 1991 slúžil v námorníctve ako pilot stíhacích lietadiel F/A-18C Hornet na lietadlovej lodi Nimitz. Roku 1996 sa zúčastnil leteckého hliadkovania nad južným Irakom. Roku 1997 študoval v Škole testovacích letcov USAF (). Potom bol preložený do Námorného zbraňového strediska () v China Lake v Kalifornii. Na štyridsaťjeden typoch lietadiel nalietal viac ako 3200 hodín.

### Astronaut
Zúčastnil sa 18. náboru astronautov NASA, uspel a 26. júla 2000 bol začlenený do oddielu astronautov NASA. V ročnom kurze všeobecnej vesmírnej prípravy získal kvalifikáciu pilota raketoplánu Space Shuttle.

Po dokončení prípravy zastával rôzne funkcie v NASA. Študoval tiež na University of Washington v Seattli, tu roku 2002 získal titul magistra (MS) letectva a kozmonautiky.

thumb|left|Antonelli na svojom mieste pilota Discovery, pred štartom 15. marca 2009
Až v októbri 2007 bol zaradený vo funkcii pilota do posádky letu STS-119 plánovaného na november 2008. Do vesmíru odštartoval po niekoľkých odkladoch na palube raketoplánu Discovery 15. marca 2009. Cieľom misie bola doprava a montáž posledného solárneho panelu Medzinárodnej vesmírnej stanice (ISS) a výmena člena posádky ISS. Po splnení programu letu astronauti pristáli 28. marca 2009 na Floride, let trval 12 dní, 19 hodín a 30 minút.

V máji 2009 NASA zverejnila zloženie posádky letu STS-132 vtedy naplánovaného na apríl 2010. Antonelli bol opäť pilotom raketoplánu, tentoraz stroja Atlantis. Cieľom tohto letu k ISS bola doprava a inštácia ruského modulu MIM-1/MRM-1. Po splnení programu letu astronauti pristáli 26. mája 2010 na Floride, let trval 11 dní, 18 hodín a 28 minút.

## Referencie



## Iné projekty

Kategória:Kozmonauti USA
Kategória:Absolventi MIT
Kategória:Osobnosti z Detroitu
Marie-Ève Pelletierová

**Marie-Ève Pelletierová** (* 18. máj 1982, Quebec, Quebec, Kanada) je súčasná kanadská profesionálna tenistka. Na okruhu WTA zatiaľ nevyhrala žiadny turnaj. Na okruhu ITF zvíťazila na 2 turnajoch vo dvojhre a 13 turnajoch vo štvorhre.

## Víťazstva na okruhu ITF (15)
### Dvojhra (2)

### Štvorhra (13)

## Koncoročná pozícia v rebríčku WTA
### Dvojhra

### Štvorhra

## Iné projekty

## Externé odkazy

Kategória:Kanadskí tenisti
Kategória:Osobnosti z Quebecu (mesto)
Richard Arnold

**Richard Robert „Ricky“ Arnold II** (* 26. november 1963, Cheverly, Maryland, USA) je pôvodne učiteľ matematiky a prírodných vied, od mája 2004 astronaut NASA. V marci 2009 absolvoval svoj prvý vesmírny let raketoplánom *[[Discovery (raketoplán)|Discovery]]* na Medzinárodnú vesmírnu stanicu (ISS). Druhý vesmírny let absolvoval v marci až októbri 2018, pričom bol členom Expedície 55/56 na ISS.

## Život
### Učiteľ
Richard Arnold sa pochádza z mesta Cheverly v Marylande. Na miestnej Marylandskej univerzite () študoval účtovníctvo, na hodnosť bakalára dosiahol roku 1985. Pokračoval štúdiom pedagogiky, zakončenom v roku 1998 ziskom kvalifikácie učiteľa. Súčasne v rokoch 1987-1988 pracoval v Námornej akadémii () ako technik. Potom učil na strednej škole vo Waldorfe a súčasne študoval na University of Maryland ekológiu mora a pobrežia, titul magistra získal roku 1992. Nasledujúci rok strávil výskumom morskej biológie v Národnej pobrežnej rezervácii Cape Cod () a na palube oceánografickej lode z Woods Hole v Massachusetts. Od roku 1993 učil biológiu a morskú ekológiu v americkej škole v Casablance v Maroku. O tri roky neskôr sa presťahoval do Rijádu v Saudskej Arábii, tu vyučoval a viedol oddelenie vedy Americkej medzinárodnej školy (). Neskôr, roku 2001, bol preložený na podobnú pozíciu v sieti Americkej medzinárodnej školy do Kuala Kencana (na Novej Guinei v Indonézii) a od roku 2003 do rumunskej Bukurešti.

### Astronaut
Zúčastnil sa 19. náboru astronautov NASA, uspel a 6. mája 2004 bol začlenený do oddielu astronautov NASA. Prešiel kurzom všeobecnej kozmickej prípravy a vo februári 2006 získal kvalifikáciu vzdelávacieho letového špecialistu () raketoplánu Space Shuttle.

thumb|left|Arnold (vpravo) a Joseph Acaba pri práci na povrchu stanice ISS, 23. marca 2009
Absolvoval tiež kompletný potápačský výcvik a v auguste 2007 sa zúčastnil deväťdenného pobytu v podmorskom laboratóriu Aquarius neďaleko floridského pobrežia v rámci experimentu NEEMO 13 ().

V októbri 2007 bol zaradený vo funkcii letového špecialistu do posádky letu STS-119 plánovaného na november 2008. Do vesmíru odštartoval po niekoľkých odkladoch na palube raketoplánu Discovery  15. marca 2009. Cieľom misie bola doprava a montáž posledného solárneho panelu Medzinárodnej vesmírnej stanice (ISS) a výmena člena posádky stanice. Pri montáži panelu uskutočnil dva výstupy do vesmíru na povrch stanice s celkovou dĺžkou 12 hodín a 34 minút. Po splnení programu letu astronauti pristáli 28. marca 2009 na Floride, let trval 12 dní, 19 hodín a 30 minút.

Richard Arnold je ženatý, má dve dcéry.

## Referencie

## Iné projekty

## Zdroj

Kategória:Kozmonauti USA
Kategória:Osobnosti z Marylandu
Nicole Stottová

**Nicole Marie Passonno Stottová** (* 19. november 1962, Albany, New York, USA) bola pôvodne inžinierkou, od júla 2000 je americkou astronautkou, členkou oddielu astronautov NASA. Do vesmíru letela zatiaľ dvakrát, v oboch prípadoch s raketoplánom Discovery. V auguste 2009 letela na niekoľkotýždňový let na Medzinárodnú vesmírnu stanicu (ISS) ako členka Expedícií 20 a 21. Neskôr, koncom februára a začiatkom marca 2011, absolvovala ešte jeden let s expedíciou STS-133.

## Život
### Mladosť
Nicole Stottová sa narodila v Albany v štáte New York, detstvo prežila v meste Clearwater na Floride, tu tiež roku 1980 ukončila strednú školu. Roku 1987 získala bakalársky titul na *Embry-Riddle Aeronautical University* a stala sa projektantka v spoločnosti Pratt and Whitney. O rok neskôr prešla do Kennedyho vesmírneho strediska, tu sa venovala otázkam efektívnosti prípravy raketoplánov k letom. Roku 1992 získala magisterský titul na *University of Central Florida*. V rokoch 1996 – 1998 bola preložená do Huntington Beach v Kalifornii, tu riadila práce na priehradových konštrukciách ISS. Po návrate do Houstonu pracovala na simulátore letu raketoplánov.

### Astronautka
Zúčastnila sa 17. náboru astronautov NASA v rokoch 1997 – 1998 a dostala sa iba medzi 121 finalistov. V júli 2000 v 18. nábore už bola vybraná medzi astronautov. Absolvovala všeobecnú kozmickú prípravu a získala kvalifikáciu letový špecialista.

Vo februári 2007 bola vymenovaná za náhradníčku Sandry Magnusovej (štartovala k ISS na palube STS-126 v novembri 2008, pristála s STS-119 v marci 2009). V auguste 2007 bola predbežne určená do Expedície 19 so štartom na STS-128 v apríli 2009, vo februári 2008 bol jej let oficiálne potvrdený. V dôsledku odkladov letov raketoplánov sa let STS-128 posunul na august 2009.

Nakoniec raketoplán Discovery k misii STS-128 vzlietol 29. augusta 2009, Stottová na ISS vystriedala Tima Kopru a ostala na stanici do príletu raketoplánu Atlantis koncom novembra 2009.

S raketoplánom Discovery letela ešte raz 24. februára 2011 na krátkodobú misiu STS-133. Tento štart bol posledným pre raketoplán Discovery, po návrate bol odstrojený a dnes je vystavený v Národnom múzeu letectva a kozmonautiky Smithsonovho inštitútu vo Washington, D.C.

Let STS-133, naplánovaný pôvodne na september 2010, odštartoval po viacerých odkladoch až 24. februára 2011 z rampy LC-39A na Kennedyho vesmírnom stredisku.
Na ISS vyniesol viacúčelový modul Leonardo, tretí modul ELC (ExPRESS Logistics Carrier) a humanoidného robota *Robonaut*.
Stottovej úlohou (spolu s Barrattom) bolo okrem iného aj ovládanie robotického ramena Canadarm2 (kanadská ruka) počas vykládky nákladu z raketoplánu a dva výstupy do otvoreného vesmíru. Po splnení úloh 12-dňovej misie sa aj s kolegami 9. marca 2011 vrátila na Zem.

Celkovo vo vesmíre strávila 103 dní, 5 hodín a 49 minút.

## Referencie

## Externé odkazy
*  – Oficiálna biografia NASA

## Zdroj

Kategória:Kozmonauti USA
Kategória:Kozmonautky
Kategória:Osobnosti z Albany (New York)
Guy Laliberté

**Guy Laliberté** (* 2. september 1959, Quebec, Quebec, Kanada) je kanadský podnikateľ, filantrop a hráč pokru. Je zakladateľom a riaditeľom cirkusovej a zábavnej spoločnosti Cirque du Soleil. Roku 2009 sa vydal na týždeň do vesmíru na Medzinárodnú vesmírnu stanicu (ISS) ako "kozmický turista".

## Život
### Podnikateľ a filantrop
Guy Laliberté pochádza zo stredostavovskej frankokanadskej rodiny. Inšpirovaný zážitkom z *Ringling Brothers and Barnum & Bailey Circus* z detstva začal už v ranom veku vystupovať ako pouličný umelec, naučil sa chôdzi na chodúľach, hltanie ohňa, hru na akordeón a nejakú dobu sa tým živil. V roku 1984 založil vlastný cirkus – *[[Cirque du Soleil]]*. Postupne vybudoval zo svojej spoločnosti jeden z najväčších podnikov v danom obore, pôsobiaci v niekoľkých krajinách a s cca štyrmi tisíckami zamestnancov, ocenený na 2 miliardy dolárov.

V októbri 2007 založil nadáciu "Jedna kvapka" (), ktorej cieľom je rozšíriť vo verejnosti povedomie o problémoch súvisiacich s vyčerpávaním vodných zdrojov a pomoc obyvateľstvu oblastí postihnutých nedostatkom vody. Na chod nadácie prispel sumou 100 miliónov dolárov.

### Kozmonaut
Od roku 2004 rokoval o eventuálnom kozmickom lete so spoločnosťou Space Adventures (tá hľadá zákazníkov pre komerčné lety na Sojuzoch). Začiatkom apríla 2009 zrušila kazašská vláda len mesiac predtým podpísanú zmluvu o lete Kazacha na Medzinárodnú vesmírnu stanicu (ISS) začiatkom októbra 2009. Laliberté využil príležitosť a zaujal uvoľnené miesto. Oficiálne bol jeho let oznámený 4. júna 2009. To už prechádzal výcvikom v Stredisku prípravy kozmonautov.

Do vesmíru odštartoval 30. septembra 2009 na palube Sojuzu TMA-16 spoločne s členmi Expedície 21 Maximom Surajevom a Jeffrey Williamsom. Program (nazvaný "Poetická sociálna misia") svojho kozmického letu orientoval na popularizáciu problémov s vodou, v duchu činnosti svojej nadácie. Na Zem sa vrátil 11. októbra 2009 v Sojuze TMA-14 s Gennadijom Padalkom a Michaelom Barrattom.

## Referencie

## Iné projekty

## Externé odkazy
* Stránky nadace „Jedna kapka“ (One Drop)  
* Stránky Cirque du Soleil 

## Zdroj

Kategória:Kanadskí podnikatelia
Kategória:Vesmírni turisti
Kategória:Osobnosti z Quebecu (mesto)
Nathan Mendelsohn

**Nathan Saul Mendelsohn** (* 14. apríl 1917, Brooklyn, New York, USA – † 4. júl 2006, Toronto, Kanada) bol kanadský matematik narodený v USA. Je známy predovšetkým vďaka svojej práci v kombinatorike, teórii grúp a teórii grafov. Je spoluobjaviteľom tzv. Dulmageho-Mendelsohnovej dekompozície, ktorá je metódou hľadania maximálneho párenia v bipartitnom grafe. V kombinatorike objavil tzv. Mendelsohnove systémy trojíc.

Kategória:Osobnosti z Brooklynu
Kategória:Kanadskí matematici
Kategória:Matematici USA
Kategória:Matematici židovského pôvodu
Kategória:Grafoví teoretici
Kategória:Osobnosti USA židovského pôvodu
Peter Kertvel

**Peter Kertvel** (* 1967) je slovenský bubeník a moderátor. V súčasnosti moderuje v športovom rádiu Hornet reláciu ROCKparáda. Uvádza ju spolu z Danielom Jordánom. Hral v skupinách Metalinda, 67 Harlem, Ad Acta, Shandy a Ester, Xibalba, Fade Out, Clear, hral s Mirom Džunkom. V súčasnosti hráva so skupinami Žobráci, Purple Rose, Pešia Zóna, Bumerang, O.K.No.

## Referencie

Kategória:Slovenskí rockoví bubeníci
Kategória:Slovenskí rozhlasoví moderátori
Stopa matice

**Stopa matice** alebo **diagonálny súčet** alebo **sled** je v lineárnej algebre súčet členov na hlavnej diagonále matice. Matica musí byť štvorcová, musí mať teda n stĺpcov a n riadkov. 

## Značenie
Stopu matice \mathbf{A} o jednotlivých prvkoch \mathbf{a}_{ij} môžeme označiť týmito ekvivalentnými spôsobmi:

:\mathrm{Tr}\mathbf{A} = \mathrm{Sp}\mathbf{A} = \sum_{i=1}^n a_{ii}

## Definícia
Majme štvorcovú maticu \mathbf{A} nad poľom \mathbf{K} s členmi:

:A=\begin{pmatrix} 
a_{11} & a_{12} & \cdots & a_{1n} \\
a_{21} & a_{22} & \cdots & a_{2n} \\
\vdots & \vdots & \ddots & \vdots \\
a_{n1} & a_{n2} & \cdots & a_{nn} 
\end{pmatrix}

stopu tejto matice definujeme nasledujúcim predpisom:

:\operatorname{Tr}(A)=\sum_{j=1}^n a_{jj} = a_{11}+a_{22}+...+a_{nn} \in K.

## Vlastnosti
Majme štvorcové matice \mathbf{A}, \mathbf{B} a \mathbf{C} nad poľom \mathbf{K} o rovnakom rozmere \mathbf{n}×\mathbf{n}. Potom platia nasledujúce vlastnosti:

*Stopa reálnej alebo komplexnej matice je rovná sume jej vlastných hodnôt (zarátaných s danou násobnosťou). V charakteristickom polynóme vystupuje ako druhý koeficient. Má preto podobný význam ako determinant, ktorý je rovný súčinu  vlastných hodnôt (umocnených s danou násobnosťou).

*Stopa je lineárne zobrazenie (\mathbf{r} a \mathbf{s} patria poľu \mathbf{K}), to znamená: 
:\operatorname{Tr}(rA + sB) = r \cdot \mathrm{Tr}(A) + s \cdot \mathrm{Tr}(B).

*Stopa súčinu matíc je invariantná voči cyklickej zámene (permutácii matíc:

:\mathrm{Tr}(\mathbf{A} \cdot \mathbf{B} \cdot \mathbf{C}) = \mathrm{Tr}(\mathbf{C} \cdot \mathbf{A} \cdot \mathbf{B})

*Z predošlej vlastnosti plynie, že stopa je invariantná voči transformáciam báze pomocou nesingulárnej matice \mathbf{B}:
:\operatorname{Tr}\left(B^{-1}\cdot A\cdot B\right)= \mathrm{Tr}( A).

*Pre všetky reálne alebo komplexné matice rozmeru n\times n platí:
:\det\left(\exp\left(A\right)\right)=\exp\left(\operatorname{Tr}\left(A\right)\right)

*Pre transponovanú maticu \mathbf{A}^T platí:
:\mathrm{Tr} \mathbf{A}^T = \mathrm{Tr} \mathbf{A}

Kategória:Matematika
Kategória:Teória matíc
Richard Brauer

**Richard Dagobert Brauer** (* 10. február 1901, Charlottenburg, Berlín, Nemecko, vtedy Charlottenburg, nemecké cisárstvo – † 17. apríl 1977, Belmont, Massachusetts, USA) bol nemecký matematik žijúci v USA. Pracoval najmä v abstraktnej algebre a teórii čísel. Je tiež zakladateľom modulárnej teórie reprezentácií. Je po ňom pomenované veľké množstvo matematických viet a konceptov.

Kategória:Narodenia v 1901
Kategória:Úmrtia v 1977
Kategória:Nemeckí matematici
Kategória:Matematici USA
Kategória:Matematici židovského pôvodu
Kategória:Osobnosti USA židovského pôvodu
Brno-Tuřany

**Brno-Tuřany** je od 24. novembra 1990 mestská časť štatutárneho mesta Brna. Mestská časť leží na juhovýchodnom okraji mesta na ľavom brehu rieky Svitavy a  tvoria ju celé katastrálne územia Brněnské Ivanovice, Dvorska, Holásky a Tuřany. Má rozlohu 1784 ha a v januári 2008 mala 5 152 obyvateľov. 

## Referencie

## Iné projekty

## Externé odkazy
* Oficiálne stránky mestskej časti Brno-Tuřany


Tuřany
James Dutton

**James Patrick "Mash" Dutton Jr.** (20. november 1968, Eugene, Oregon, USA) je americký astronaut. Do vesmíru sa zatiaľ dostal iba raz, v misi STS-131 k Medzinárodnej vesmírnej stanici, ktorá odštartovala 5. apríla 2010. Je ženatý a má troch synov.

Počas misie STS-131 vyniesol do vesmíru erb mesta Trenčín, slovenskú zástavu a tričko s trenčianskym hradom.. 11. júla 2010 spolu s manželkou navštívil Trenčín. 

## Referencie

## Iné projekty

## Zdroj

Kategória:Kozmonauti USA
Kategória:Osobnosti z Oregonu
William Burnside

**William Burnside** (* 2. júl 1852, Londýn, Spojené kráľovstvo - † 21. august 1927, Londýn) bol anglický matematik. Je známy predovšetkým vďaka práci v oblasti konečných grúp. Významná je tiež jeho práca v oblasti reprezentácií grúp, kde patril spoločne s Ferdinandom Georgom Frobeniom k najvplyvnejším matematikom.

Po Burnsideovi je pomenovaná Burnsideova veta, ktorá hovorí, že každá grupa rádu, ktorý nie je deliteľný viac ako dvoma rôznymi prvočíslami, je riešiteľná.

## Iné projekty

Kategória:Anglickí matematici
Kategória:Členovia Kráľovskej spoločnosti
Kategória:Osobnosti z Londýna
Garrett Reisman

**Garrett Erin Reisman** (* 10. február 1968, Morristown, New Jersey, USA) je inžinier, od júna 1998 je americký astronaut, člen oddielu kozmonautov NASA. Má za sebou polročný kozmický let (z roku 2008) na Medzinárodnú vesmírnu stanicu (ISS) ako člen najprv Expedície 16, neskôr Expedície 17.

## Život
### Mladosť
Garrett Erin Reisman sa narodil v Morristowne v New Jersey, detstvo a mladosť prežil v Parsippany v tom istom štáte. V roku 1991 získal bakalársky titul na University of Pennsylvania a o rok neskôr magisterský na California Institute of Technology, nasledujúce štyri roky sa v tom istom inštitúte venoval výskumu v oblasti hydrodynamiky. V rokoch 19961998 pracoval v kozmickej divízii firmy TRW na orientačnom systéme družice Aqua.

### Astronaut
V júni 1998 bol v 17. nábore vybraný medzi astronautov NASA. Začal ročný kozmonautický výcvik a v auguste 1999 získal kvalifikáciu "letový špecialista". Pracoval v oddelení robotiky (Office Robotics Branch), od roku 2001 v oddelení pokročilých kozmických prostriedkov (Advanced Vehicles Branch).
 
V januári 2006 sa s Romanom Romanenkom a Michailom Kornijenkom zúčastnil dvojdňového testu prežitia v prípade pristátia v neobývanej oblasti. Test prebehol v lesoch pri Moskve. Vo februári 2007 bol zaradený ako palubný inžinier do posádky Expedície 16.

### Prvý let
Do vesmíru odštartoval 11. marca 2008 na palube raketoplánu Endeavour (let STS-123). Na stanici ISS vystriedal Léopolda Eyhartsa, aby sa pripojil k členom Expedície 16 (Peggy Whitsonová a Jurij Malenčenko), pracujúcim na stanici už od októbra. V priebehu letu raz vystúpil do otvoreného vesmíru. V apríli 2008 Whitsonovú a Malenčenka nahradili Sergej Volkov a Oleg Kononenko z Expedície 17. Reisman zostal na stanici do júna 2008, kedy ho odviezol raketoplán Discovery pri lete STS-124.

### Druhý let
V máji 2009 NASA zverejnila zloženie posádky letu STS-132 vtedy naplánovaného na apríl 2010. Reisman bol do neho zaradený ako prvý letový špecialista. Cieľom misie raketoplánu Atlantis bola doprava a inštácia ruského modulu MIM-1/MRM-1 na ISS. Po splnení programu letu astronauti pristáli 26. mája 2010 na Floride, let trval 11 dní, 18 hodín a 28 minút.

## Referencie

## Zdroj

Kategória:Kozmonauti USA
Kategória:Osobnosti z New Jersey
Zoznam pilotovaných vesmírnych letov, 2010 – 2019

:*Pre poznámky, súhrn a externé odkazy, pozri nadradený článok: *'Zoznam pilotovaných vesmírnych letov.**''

Toto je podrobný zoznam **pilotovaných vesmírnych letov od roku 2010 do roku 2019''', zahrňujúci lety k ISS.

Kategória:Pilotované vesmírne lety
Kategória:Zoznamy kozmických letov
Brno-Vinohrady

**Brno-Vinohrady** je od 24. novembra 1990 mestská časť na východe štatutárneho mesta Brna. Mestská časť má rozlohu 228 ha a k 1. januáru 2006 mala 14 319 obyvateľov.

## Referencie

## Iné projekty

## Externé odkazy
* Oficiálne stránky mestskej časti Brno-Vinohrady


Vinohrady
Izsák

**Izsák** je mesto v Maďarsku v Báčsko-malokumánskej župe v Malokerešskom okrese.

Má rozlohu 11 376 ha a žije tu  obyvateľov *()*.

## Partnerské mestá
*  Strullendorf, Nemecko

## Iné projekty

## Externé odkazy
* Oficiálna stránka

Kategória:Mestá v Maďarsku
Kosák (nástroj)

náhľad|vpravo|Kosák
**Kosák** je poľnohospodárske náradie, oblúkovito zahnutý nôž na krátkej rúčke určený na kosenie rastlín.

## Konštrukcia a použitie
Tvorí ho zakrivená polmesiacovitá čepeľ s hladkým ostrím na vnútornej strane. Na jednej strane s hrotom, na druhej s rúčkou, ktorá je obvykle z dreva alebo plastu. Ostrie je potrebné pravidelne brúsiť, najlepšie jemným brúsnym kameňom (oslou), pri väčšom opotrebovaní sa ostrie naklepáva podobným spôsobom ako na kose.

Kosec, ktorý používal kosák ho držal v jednej obyčajne pravej ruke a ľavou uchopoval stonky rastlín, ktoré vyžínal. Za koscom išli žnice, ktoré zbierali pokosené rastliny.

## História
náhľad|Muži pri vyžínaní kosákmi
Kosák je jedným z najstarších známych nástrojov. Pred objavením kovov sa čepeľ vyrábala z kostí alebo kameňa. Kosáky si pôvodne roľníci vyrábali podomácky, neskôr sa ich výrobou zaoberali remeselníci. Asi v 18. storočí sa na Slovensko dostali v manufaktúrach vyrábané kosáky z Rakúska. Neskôr na začiatku 20. storočia boli kosáky pri žatve obilia nahradené kosami.

## Mytológia a symbolika
Kosák bol od nepamäti symbolom poľnohospodárstva. Bohyňu Demeter starovekí Gréci zobrazovali s kosákom v ruke. V gréckej mytológii ho ako zbraň použili Cronus a Perseus.

V komunistickej symbolike mal skrížený kosák s kladivom symbolizovať spojenectvo robotníkov a roľníkov (kosák a kladivo).

## Referencie

## Iné projekty

Kategória:Poľnohospodárske nástroje
Robotnícka strana sociálnej spravodlivosti

**Robotnícka strana sociálnej spravodlivosti** (čes. *Dělnická strana sociální spravedlnosti*) je česká mimoparlamentná, ultranacionalistická krajnepravicová politická strana, ktorá vznikla v januári 2004.

## História

Strana je pokračovateľkou pôvodnej Robotníckej strany (DS), ktorá bola rozpuštená roku 2009, kvôli údajnému spojeniu s neonacistickou organizáciou Národný odpor.

Strana sa oficiálne profiluje ako národne orientovaná a neonacizmus oficiálne odsúdila. Spolupracuje s Ľudovou stranou Naše Slovensko.

## Predseda
***Jan Broj** - od: 24. 7. 2004 do: 16. 12. 2006
***Hana Pavlíčková** - od: 16. 12. 2006

## Vývoj názvu
***Strana občanov Českej republiky** (29. 1. 2004 - 14. 9. 2005)
***Demokratická strana sociálnej spravodlivosti** (14. 9. 2005 - 10. 11. 2008)
***Robotnícka strana sociálnej spravodlivosti** (10. 11. 2008 - )

## Volebné výsledky
### Voľby do Poslaneckej snemovne

Kategória:Politické strany v Česku
Nôž (nástroj)

náhľad|Kuchynský nôž firmy Victorinox.
:*Pre iné významy, pozri [[nôž]].*
**Nôž** je jednoduchý nástroj dennej potreby určený na rezanie a krájanie, prípadne aj k bodným a vrtným a bojovým úkonom. Zvyčajne ho tvorí ho čepeľ a rúčka. Pod zdrobnelým označením nožík sa najčastejšie rozumie menší vreckový (zatvárací) nôž.

## Konštrukcia a použitie
náhľad|Konštrukcia noža:<br />1. čepeľ<br />2. rúčka<br />3. hrot<br />4. hrana čepele<br />5. ostrie<br />6. chrbát noža<br />7. žliabok<br />8. ricasso<br />9. chránič prstov<br />10. zadok noža<br />11. šnúrka na zápästie
Nôž sa skladá z dvoch častí: čepele, slúžiacej na rezanie, krájanie, bodanie atď. a rúčky, slúžiacej na uchopenie, ktoré sú pevne spojené. Princípom použitia je usmernenie sily na nepatrnú plochu ostria, kde môže pôsobiť nôž veľkým tlakom.

Existuje veľké množstvo nožov najrôznejších kategórií. Najstaršie nože boli vyvinuté z jednoduchých kamenných rezacích nástrojov. Medzi najkvalitnejšie kamenné materiály patrili tie, ktoré bolo možné štiepať na ostrohranné úlomky, ako pazúrik alebo obsidián. S postupným zdokonaľovaním poznania sa začali vyrábať z kovov, najprv zo zlata, medi, bronzu a nakoniec zo železa a ocele alebo z keramiky.

Nože sa nosili v drevenej, koženej alebo plátennej pošve. Väčšina nožov mala na železný základ navarené oceľové ostrie a patrila medzi výrobky špecializovaných nožiarov. Mohol slúžiť aj ako príležitostná zbraň.

## Rozdelenie
náhľad|vpravo|Kuchynské nože (zľava doprava): mäsiarsky sekáčik, nož na chlieb, vykosťovací nôž, kuchársky nôž, nôž na porciovanie mäsa, nôž na čistenie zeleniny.
Existuje veľa druhov a konštrukcií nožov, ktoré sa v priebehu histórie menili a zdokonaľovali. Ich tvar, veľkosť a vyhotovenie zodpovedajú určeniu. Medzi najbežnejšie patria:
* príborový nôž
* kuchynský nôž
* vreckový nôž
* lovecký nôž
* bojový nôž, vrhací nôž, bajonet (bodák), dýka, mačety a ďalšie
* záhradnícky nôž

## Referencie

## Iné projekty

Kategória:Chladné zbrane
Naoko Jamazakiová

**Naoko Jamazakiová** (, ; * 27. december 1970, Macudo, Čiba, Japonsko) je japonská astronautka pracujúca pre JAXA a druhá žena japonského pôvodu, ktorá bola kvalifikovaná pre vesmírne lety. Do vesmíru vzlietla v apríli 2010 pri misii STS-131.

## Osobný život
Naoko Jamazakiová, rodená Suminová, sa vydala za Taičiho Jamazakiho a má s ním jednu dcéru. Baví ju potápanie, lyžovanie, lietanie a hudba.

## Vzdelanie
Študovala letecké inžinierstvo na univerzite v Tokiu, v roku 1993 dosiahla titul bakalár (magister v roku 1996).

## Pracovná kariéra
Od roku 1996 pracovala v tíme JAXA pracujúcom na module Kibó, od roku 1998 v skupine budujúcej centrifúgu pre Medzinárodnú vesmírnu stanicu (ISS).

Vo februári 1999 bola vybraná do skupiny astronautov JAXA, do septembra 2001 prechádzala všeobecným výcvikom v stredisku JAXA v Cukube. V lete 2003 trénovala vo Hviezdnom mestečku, od roku 2004 sa pripravovala v Johnsonovom vesmírnom stredisku v Houstone, vo februári 2006 získala v NASA kvalifikáciu letový špecialista. Naďalej zostala v Houstone v súvislosti s prípravou na vypustenie japonského modulu.

10. novembra bola agentúrami NASA a JAXA oznámená jej nominácia do posádky letu STS-131 plánovaného na február 2010. Do vesmíru odštartovala na palube raketoplánu Discovery 5. apríla 2010.

## Referencie



## Externé odkazy

* 
* 

## Iné projekty

Kategória:Narodenia v 1970
Kategória:Japonskí kozmonauti
Kategória:Kozmonautky
Alexandr Alexandrovič Skvorcov (1966)

**Alexandr Alexandrovič Skvorcov ml.** (; * 6. máj 1966, Ščiolkovo) slúžil v ruskom vojenskom letectve ako pilot, od júna 1997 je kozmonautom, členom oddielu kozmonautov CPK. V apríli 2010 sa na šesť mesiacov vypravil na Medzinárodnú vesmírnu stanicu (ISS) ako člen Expedícii 23 a 24. 26. marca 2014 letel na ISS opäť, tentokrát na palube Sojuzu TMA-12M v rámci Expedícií 23 a 24.

## Život
### Mladosť
Alexandr Alexandrovič Skvorcov mladší je synom kozmonauta Alexandra Alexandroviča Skvorcova staršieho. Skvorcov starší slúžil v oddieli kozmonautov CPK v rokoch 1965 - 1968, do vesmíru sa nedostal. Jeho syn sa po strednej škole prihlásil na vojenskú leteckú školu v Stavropolsku (), roku 1987 ju s úspechom dokončil. Potom slúžil v letectve, lietal na L-39 a MiG-23 rôznych verzií. Celkový nálet má okolo 950 hodín. Roku 1997 absolvoval leteckú fakultu Vojenskej akadémie protivzdušnej obrany v Tveri ().

### Kozmonaut
Ešte počas štúdia sa prihlásil na kosmonautický výcvik, prešiel lekárskymi prehliadkami a 28. júla 1997 bol Štátnou medzirezortnou komisiou odporučený na zaradenie do oddielu kozmonautov CPK. Do oddielu bol zaradený na pozíciu kandidáta na kozmonauta už 20. júna 1997, hneď po skončení akadémie. Absolvoval dvojročnú všeobecnú kozmickú prípravu a 1. decembra 1999 získal kvalifikáciu skúšobný kozmonaut.

V auguste 2007 bol menovaný za člena záložnej posádky Expedície 21 (odštartovala v septembri 2009). V júli 2008 bol paralelne vymenovaný do hlavnej posádky Expedície 24 s predpokladaným štartom v máji 2010. V septembri 2008 bolo toto určenie oficiálne potvrdené Roskosmosom. V apríli 2009 bol preradený do hlavnej posádky Expedície 23 s plánovaným štartom v Sojuze TMA-18 v apríli 2010.

Na svoju prvú kozmickú výpravu odštartoval z kozmodrómu Bajkonur v Sojuze TMA-18 ako veliteľ lode spoločne s Michailom Kornijenkom a Tracy Dysonovou dňa 2. apríla 2010 o 04:04 UTC.

Alexandr Skvorcov je ženatý, má dcéru.

## Referencie

## Zdroj

Kategória:Narodenia v 1966
Kategória:Ruskí kozmonauti
Kategória:Sovietski letci
Kategória:Ruskí letci
Alexandr Alexandrovič Skvorcov

**Alexandr Alexandrovič Skvorcov** môže byť:

* sovietskeho kozmonauta, pozri Alexandr Alexandrovič Skvorcov (1942)
* ruského kozmonauta, syna predchádzajúceho, pozri Alexandr Alexandrovič Skvorcov (1966)

Skvorcov, Alexandr Alexandrovič
Michail Borisovič Kornijenko

**Michail Borisovič Kornijenko** (; * 15. apríl 1960, Syzraň) je bývalý ruský policajt, inžinier, od februára 1998 do decembra 2017 bol kozmonautom, členom oddielu RKK Energija a neskôr CPK. V apríli 2010 sa na šesť mesiacov vypravil na Medzinárodnú vesmírnu stanicu (ISS) ako člen Expedícii 23 a 24. Spolu so Scottom Kellym bol vybraný na ročnú misiu na ISS od marca 2015 do marca 2016.

## Život
### Mladosť
Michail Kornijenko pochádza zo Syzrane v Kujbyševskej (dnes Samarskej) oblasti, žil v Moskve, neskôr v Čeľabinsku, tu tiež roku 1977 absolvoval strednú školu. Dva roky (1978 - 1980) základnej vojenskej služby strávil u 104. gardovej výsadkovej divízie, posádka pri Kirovabade v Azerbajdžane. V rokoch 1980 - 1986 slúžil v moskovskej polícii. Súčasne diaľkovo študoval na Moskovskom leteckom inštitúte, kde roku 1987 získal diplom inžiniera so špecializáciou na raketové motory na kvapalné pohonné látky. V rokoch 1986 - 1991 pracoval v Konštrukčnej kancelárii všeobecného strojárstva (KBOM). Od októbra 1991 bol riaditeľom výrobno-technického oddelenia spoločnosti Transvostok (), od decembra 1992 bol generálnym riaditeľom spoločnosti ESTE (). V apríli 1995 nastúpil do RKK Energija do oddelenia prípravy kozmonautov k výstupom do otvoreného vesmíru.

### Kozmonaut
Prihlásil sa na kosmonautický výcvik, prešiel lekárskymi prehliadkami v IMBP, ale v júli 1997 firemná komisia zadržala jeho spis, nespĺňal totiž podmienku minimálne trojročného zamestnania v RKK Energija. Štátna medzirezortná komisia ho preto až 24. februára 1998 odporučila do oddielu kozmonautov RKK Energija, formálne zaradený do Energie na pozíciu kandidáta na kozmonauta bol 23. marca 1998, s platnosťou od 10. apríla 1998 (tretie výročie nástupu do zamestnania). Absolvoval dvojročnú všeobecnú kozmickú prípravu vo Stredisku prípravy kozmonautov J. A. Gagarina (CPK) a 1. decembra 1999 získal kvalifikáciu skúšobný kozmonaut.

Od februára 2000 bol zaradený medzi kozmonautov pripravujúcich sa v CPK na lety na Medzinárodnú vesmírnu stanicu (ISS). V auguste 2001 bol menovaný do záložnej posádky Expedície 8. Vo februári 2003 po havárii Columbie, bol program letov obmedzený a posádka rozpustená.

V júli 2005 bol zaradený do skupiny 15/16/17, z ktorej členov sa zostavovali posádky Expedícii 15 až 17. V máji 2006 bol predbežne, v júni 2006 definitívne, začlenený do záložnej posádky Expedície 15 (štartovala v marci 2007). V auguste 2007 bol predbežne vymenovaný do základnej posádky Expedície 20, v júli 2008 bol preradený do Expedície 23, oficiálne bolo toto zaradenie oznámené v septembri 2008.

Na svoju prvú kozmickú výpravu odštartoval z kozmodrómu Bajkonur v Sojuze TMA-18 ako palubný inžinier lode spolu s Alexandrom Skvorcovom a Tracy Dysonovou dňa 2. apríla 2010 o 04:04 UTC.

## Referencie

## Zdroj

Kategória:Ruskí kozmonauti
Kategória:Rádioamatéri